Floyd Meyvezer bilan hamkorlik qilayotgan bokschi Sanjar Rahmonov Shohrux reper qo‘shig‘i ostida ringga chiqadi

Yengil va o‘rta vaznda bir necha bor jahon chempionligini qo‘lga kiritgan mashhur bokschi Floyd Meyvezer bilan hamkorlik qilayotgan o‘zbekistonlik charm qo‘lqop ustasi Sanjar Rahmonov janglarga qaysi musiqa sadosi ostida chiqib kelishini hal qildi.

“Olamsport”ning xabar berishicha, Sanjar Rahmonov Shohrux reper tomonidan ijro etilgan maxsus tarona ostida ringga ko‘tariladi.
“Shu vaqtga qadar turli xil musiqalar ostida jangga chiqib kelayotgandim. Hozir esa Shohrux reper tomonidan maxsus qo‘shiq ishlanmoqda”, — deb intervyu bergan Sanjar Rahmonov.
Bokschining so‘zlariga ko‘ra, qo‘shiqda O‘zbekiston va uning sportchilari g‘urur bilan tilga olinadi.